
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันอาทิตย์ที่  9  ธันวาคม  พ.ศ. ๒๕๖๑
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. ให้แปลคาถาดังต่อไปนี้   พร้อมทั้งจำแนกโดยบทสามัญว่ามีเท่าไร  คืออะไรบ้าง  แสดงความหมายมาพอได้ใจความ



สมฺมาสมฺพุทฺธมตุลํ

สสทฺธมฺมคณุตฺตมํ



อภิวาทิย   ภาสิสฺสํ

อภิธมฺมตฺถสงฺคหํ
๒.  
ก. จงแสดงความหมายของจิตดังต่อไปนี้

     อกุศลจิต    อเหตุกกุศลวิปากจิต    มหากุศลจิต    รูปาวจรจิต    อรูปาวจรจิต ?
ข. คำว่า “สหคตํ”  มีกี่อย่างคืออะไรบ้าง จงแปลด้วย ?

๓.  
ก. จงแสดงบาลีและคำแปลในอกุศลสสังขาริกจิต ๕ ดวง  มาให้ถูกต้อง ?
      
ข. ให้แสดงบาลีพร้อมคำแปลในมหาวิปากจิต ดวงที่  ๕  ถึง ดวงที่  ๘  ตามลำดับ ?
๔. 
ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย  คืออะไรบ้าง ? แสดงมาพร้อมความหมาย ?
๕. 
ก. เจตสิก ๕๒  นั้นว่าโดยราสีมีเท่าใด  คืออะไรบ้าง  และในราสีหนึ่ง ๆ มีจำนวนเท่าใด  คืออะไรบ้าง ?
     
ข. คำว่า  อนิยตโยคีเจตสิก  หมายความว่าอย่างไร  มีจำนวนเท่าไร  คืออะไรบ้าง ?

๖. 
ก. วิตกเจตสิก   
ประกอบได้ในจิตเท่าไร ?  คืออะไรบ้าง ?


ข. วิจารเจตสิก  
ประกอบได้ในจิตเท่าไร ? คืออะไรบ้าง ?


ค. อธิโมกข์เจตสิก  ประกอบได้ในจิตเท่าไร ?  คืออะไรบ้าง ?


ง. อหิริกเจตสิก  
ประกอบได้ในจิตเท่าไร ? คืออะไรบ้าง ?


จ. หิริเจตสิก
ประกอบได้ในจิตเท่าไร ? คืออะไรบ้าง ?

๗. 
จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 

โลภมูลจิตดวงที่ ๒ โทสมูลจิตดวงที่ ๒ มหากุศลจิตดวงที่ ๓ รูปาวจรปฐมฌานจิต ๓ โลกุตตรปฐมฌานจิต ๘ 
๘.  
ให้แสดงองค์ธรรมของรูปดังต่อไปนี้

ก. มหาภูตรูป  ๔   
ข. ปสาทรูป ๕

ค.  วิญญัติรูป ๒

ง. วิการรูป  ๓
จ. ลักขณรูป ๔
๙.
ก. จงแสดงกำเนิดของสัตว์ทั้งหลาย ๔ อย่างพร้อมทั้งความหมาย ?
ข. สัตว์ที่เกิดขึ้นโตทันทีมีกี่จำพวก ?  คืออะไรบ้าง ?

๑๐ 
ก. นิพพาน เมื่อว่าโดยสภาวลักขณะแล้วมีกี่อย่าง คืออะไรบ้าง ให้แสดงความหมายของสภาวลักขณะนั้น ๆ ด้วย ?
ข. ให้แสดงความแตกต่างกันระหว่าง   สอุปาทิเสสนิพพานกับอนุปาทิเสสนิพพาน  และจงจำแนกนิพพาน  ๒ อย่างนี้โดยบุคคล ?
----------------------------------------------
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันจันทร์ที่  10  ธันวาคม  พ.ศ. ๒๕๖๑
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
๑. 
ก. สัทธรรมมีกี่อย่าง ?  คืออะไรบ้าง ?

     
ข. จิตมีกี่ประเภท  คืออะไรบ้าง ?  ยกบาลีขึ้นแสดงด้วย ?

ตอบ 
ก. สัทธรรมมี  ๓  อย่างคือ
๑. ปริยัติสัทธรรม  ได้แก่  พระบาลีและพระอรรถกถา
๒. ปฏิบัติสัทธรรม  ได้แก่ การรักษาศีล  การถือธุดงค์  การเจริญสมถกรรมฐานและวิปัสสนากรรมฐาน
๓. ปฏิเวธสัทธรรม  ได้แก่  มรรค  ผล  นิพพาน  ฌาน  อภิญญา
      
ข. จิตมี  ๔  ประเภท  คือ  กามาวจรจิต  รูปาวจรจิต  อรูปาวจรจิต  โลกุตตรจิต  
ดังมีบาลีแสดงว่า  ตตฺถ  จิตฺตํ  ตาว  จตุพฺพิธํ  โหติ  กามาวจรํ  รูปาวจรํ  อรูปาวจรํ  โลกุตฺตรญฺเจติ
๒.
ในจำนวนจิตโดยย่อ ๘๙ โดยพิสดาร ๑๒๑ นั้น ผิดกันที่ตรงไหนและฌานจิต ที่มี องค์ฌาน ๒ นั้น มีจำนวนเท่าใด คืออะไรบ้าง ?
ตอบ
จำนวนจิตโดยย่อ ๘๙ โดยพิสดาร ๑๒๑ นั้นผิดกันที่โลกุตตรจิต คือในจิตโดยย่อนั้น โลกุตตรจิตมี ๘ 
ในจิตโดยพิสดารนั้น โลกุตตรจิตมี ๔๐  
และฌานจิตที่มีองค์ฌาน  ๒  นั้น  มี ๓๔  ดวง  คือ  จตุตถฌานจิต ๑๑ ปัญจมฌานจิต  ๒๓
๓. 
ก. เจตสิกที่ประกอบในอกุศลจิตได้ทั้งหมดนั้น  มีจำนวนเท่าใด คืออะไรบ้าง ?
ข. ในอเหตุกจิต ๑๘ ดวงนั้นจิตดวงไหนมีเจตสิกประกอบมากที่สุดและดวงไหนมีเจตสิก ประกอบน้อยที่สุด ?
ตอบ
ก. มีจำนวน ๑๔ ดวง  คือ  สัพพจิตตสาธารณเจตสิก ๗  วิตกเจตสิก ๑  วิจารเจตสิก ๑  วิริยเจตสิก ๑ 
โมจตุกเจตสิก ๔
  
ข. ในอเหตุกจิต ๑๘ ดวงนั้น  จิตดวงที่มีเจตสิกประกอบมากที่สุดคือ  หสิตุปปาทจิต ๑  และจิตดวงที่  
                 มีเจตสิกประกอบน้อยที่สุด คือ ทวิปัญจวิญญาณจิต ๑๐
๔. รูปมีจำนวนเท่าไร ? คืออะไรบ้าง ? ให้บอกชื่อของรูปเหล่านั้นมาตามลำดับ ฯ

ตอบ   รูปมีจำนวน ๒๘ คือ 
ปถวี   อาโป   เตโช   วาโย   จักขุปสาท   โสตปสาท   ฆานปสาท   ชิวหาปสาท   กายปสาท  รูปารมณ์   
สัททารมณ์   คันธารมณ์   รสารมณ์   โผฏฐัพพารมณ์   อิตถีภาวะ   ปุริสภาวะ   หทยะ   ชีวิตะ   อาหาระ  ปริจเฉทะ   
กายวิญญัติ     วจีวิญญัติ   ลหุตา   มุทุตา   กัมมัญญตา  อุปจยะ   สันตติ   ชรตา  อนิจจตา
หมายเหตุ  สำหรับโผฏฐัพพารมณ์นั้น  ได้แก่  ปถวี  เตโช  วาโย  ที่เป็นมหาภูตรูป  นั้นเอง  ฉะนั้น  ถ้ารูปโดยลำดับแล้ว  รูปก็คงมีจำนวน ๒๘
๕.  ให้แปลคุณของพระนิพพาน ๕ บทดังต่อไปนี้ ปทํ อจฺจุตํ อจฺจนฺตํ อสงฺขตํ อนุตฺตรํ ?
ตอบ
แปลคุณของพระนิพพาน ๕ บท ดังนี้

ปทํ
แปลว่า
ส่วนหนึ่ง

อจฺจุตํ
แปลว่า
ธรรมที่ไม่ตาย

อจฺจนฺตํ
แปลว่า
ธรรมที่ก้าวล่วงขันธ์ ๕ ที่เป็นอดีตและอนาคต

อสงฺขตํ
แปลว่า
ธรรมที่ไม่ได้ถูกปรุงแต่งด้วยปัจจัย ๔ อย่างใดอย่างหนึ่ง

อนุตฺตรํ
แปลว่า
เป็นธรรมที่ประเสริฐ
----------------------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันอาทิตย์ที่  9  ธันวาคม  พ.ศ. ๒๕๖๑
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. ให้แปลคาถาดังต่อไปนี้   พร้อมทั้งจำแนกโดยบทสามัญว่ามีเท่าไร  คืออะไรบ้าง  แสดงความหมายมาพอได้ใจความ



สมฺมาสมฺพุทฺธมตุลํ

สสทฺธมฺมคณุตฺตมํ



อภิวาทิย   ภาสิสฺสํ

อภิธมฺมตฺถสงฺคหํ
ตอบ
แปลคาถาดังต่อไปนี้

ข้าพระพุทธเจ้า  (พระอนุรุทธาจารย์)  ขอนอบน้อมถวายอภิวันทนาการ  แด่พระพุทธองค์ผู้ตรัสรู้เญยยธรรมทั้งหลายเอง   ไม่มีผู้เปรียบปาน   พร้อมด้วยพระสัทธรรมและคณะพระอริยสงฆ์เจ้าทั้งหลายซึ่งเป็นผู้อุดมแล้ว  
จักแต่งคัมภีร์ที่มีนามอภิธัมมัตถสังคหะต่อไป


เมื่อจำแนกโดยบทสามัญแล้วมี  ๖ บท  คือ

๑.
สมฺมาสมฺพุทฺธํ หมายความว่า  ผู้ตรัสรู้เญยยธรรมทั้งปวงตามลำพังพระองค์เองอย่างถูกถ้วน  
ได้แก่พระสัมมาสัมพุทธะจำพวกเดียว   เป็นการปฏิเสธปัจเจกพุทธะ  สาวกพุทธะทั้งสอง

๒. อตุลํ  หมายความว่า   หาผู้เปรียบปานมิได้

๓. สสทฺธมฺมคณุตฺตมํ   หมายความว่า  พร้อมด้วยพระสัทธรรมและคณะพระอริยสงฆ์เจ้าทั้งหลายซึ่งเป็นผู้อุดม


๔. อภิวาทิย   หมายความว่า  เป็นคำนอบน้อมแด่พระรัตนตรัย

๕. ภาสิสฺสํ    หมายความว่า   เป็นคำรับรองว่าจะแต่ง

๖. อภิธมฺมตฺถสงฺคหํ   หมายความว่า  ตามที่ได้กล่าวคำรับรองไว้ว่าจะแต่งนั้นก็ได้แก่  
คัมภีร์อภิธัมมัตถสังคหปกรณ์  นี้เอง
๒.  
ก. จงแสดงความหมายของจิตดังต่อไปนี้

     อกุศลจิต    อเหตุกกุศลวิปากจิต    มหากุศลจิต    รูปาวจรจิต    อรูปาวจรจิต ?

 ข. คำว่า “สหคตํ”  มีกี่อย่างคืออะไรบ้าง จงแปลด้วย ?

ตอบ
ก. แสดงความหมายของจิต ดังนี้
อกุศลจิต  หมายความว่า
จิตที่มีโทษและให้ผลตรงกันข้ามกับกุศลจิต หรือเป็นจิตที่ประกอบกับอกุศลเจตสิก
อเหตุกกุศลวิปากจิต  หมายความว่า  วิบากที่เกิดจากมหากุศลกรรม ๘  มี การเห็น  การได้ยิน  การได้กลิ่นที่ดี เป็นต้น  แต่เป็นอเหตุกะ  
มหากุศลจิต  หมายความว่า  จิตที่ไม่มีโทษ ให้ผลเป็นความสุข และสามารถให้ผลเกิดขึ้นมากกว่าตน ทั้งเป็นเบื้องต้นของฌาน  อภิญญา  มรรค  ผล

รูปาวจรจิต  หมายความว่า  จิตทั้ง ๑๕ ดวงนี้  ท่องเที่ยวเกิดอยู่ในภูมิอันเป็นที่เกิดแห่งวัตถุรูป  และกิเลสรูปเป็นส่วนมาก  
อรูปาวจรจิต  หมายความว่า  จิตทั้ง ๑๒ ดวงนี้  ท่องเที่ยวเกิดอยู่ในภูมิอันเป็นที่เกิดแห่งกิเลสอรูป  และวัตถุอรูปเป็นส่วนมาก  
ข. คำว่า  “สหคตํ” มี ๕ อย่าง คือ

๑. โสมนสฺสสหคตํ
จิตที่เกิดพร้อมด้วยโสมนัสเวทนา  คือ  ความดีใจ

๒. อุเปกฺขาสหคตํ
จิตที่เกิดพร้อมด้วยอุเบกขาเวทนา คือ ความเฉย ๆ

๓. โทมนสฺสสหคตํ
จิตที่เกิดพร้อมด้วยโทมนัสเวทนา  คือ  ความเสียใจ

๔. ทุกฺขสหคตํ

จิตที่เกิดพร้อมด้วยทุกขเวทนา  คือ ความทุกข์กาย

๕. สุขสหคตํ

จิตที่เกิดพร้อมด้วยสุขเวทนา   คือความสุขกาย
๓.  
ก. จงแสดงบาลีและคำแปลในอกุศลสสังขาริกจิต ๕ ดวง  มาให้ถูกต้อง ?
      
ข. ให้แสดงบาลีพร้อมคำแปลในมหาวิปากจิต ดวงที่  ๕  ถึง ดวงที่  ๘  ตามลำดับ ?
ตอบ
ก. แสดงบาลีและคำแปลในอกุศลสสังขาริกจิต ๕ ดวง  ดังนี้

๑. โสมนสฺสสหคตํ  ทิฏฺฐฃิคตสมฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความดีใจ  ประกอบด้วยความเห็นผิด
๒. โสมนสฺสสหคตํ  ทิฎฺฐฃิคตวิปฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความดีใจ  ไม่ประกอบด้วยความเห็นผิด
๓. อุเปกฺขาสหคตํ  ทิฎฺฐฃิคตสมฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความเฉย ๆ ประกอบด้วยความเห็นผิด
๔. อุเปกฺขาสหคตํ  ทิฎฺฐฃิคตวิปฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความเฉย ๆ  ไม่ประกอบด้วยความเห็นผิด
๕. โทมนสฺสสหคตํ  ปฏิฆสมฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความเสียใจ  ประกอบด้วยความโกรธ
ข. แสดงบาลีพร้อมคำแปลในมหาวิปากจิต ดวงที่  ๕ ถึง ดวงที่  ๘  ดังนี้
มหาวิปากจิต ดวงที่  ๕
อุเปกฺขาสหคตํ  ญฃาณสมฺปยุตฺตํ  อสงฺขาริกํ  
จิตที่เกิดขึ้นโดยไม่มีการชักชวน  พร้อมด้วยความเฉย ๆ  ประกอบด้วยปัญญา
มหาวิปากจิต ดวงที่  ๖ 
อุเปกฺขาสหคตํ  ญฃาณสมฺปยุตฺตํ  สสงฺขาริกํ  
จิตที่เกิดขึ้นโดยมีการชักชวน  พร้อมด้วยความเฉย ๆ  ประกอบด้วยปัญญา
มหาวิปากจิต ดวงที่  ๗ 
อุเปกฺขาสหคตํ  ญฃาณวิปฺปยุตฺตํ  อสงฺขาริกํ  
จิตที่เกิดขึ้นโดยไม่มีการชักชวน  พร้อมด้วยความเฉย ๆ  ไม่ประกอบด้วยปัญญา
มหาวิปากจิต ดวงที่  ๘ 
อุเปกฺขาสหคตํ  ญฃาณวิปฺปยุตฺตํ  สสงฺขาริกํ  
จิตที่เกิดขึ้นโดยมีการชักชวน  พร้อมด้วยความเฉย ๆ  ไม่ประกอบด้วยปัญญา
๔. ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย  คืออะไรบ้าง ? แสดงมาพร้อมความหมาย 
ตอบ
จำแนกจิต ๑๒๑ เป็นนัย ๆ  มีอยู่  ๙  นัย  คือ

๑.  ชาติเภทนัย
   การแยกประเภทของจิตโดยชาติ  มี  ๔  ชาติ  คือ  อกุศลชาติ,  กุศลชาติ,  วิปากชาติ,                กริยาชาติ

๒.  ภูมิเภทนัย 
   การแยกประเภทของจิตโดยภูมิทั้ง  ๔  คือ  กามภูมิ,  รูปภูมิ,  อรูปภูมิ,  โลกุตตรภูมิ

๓.  โสภณเภทนัย   การแยกประเภทของจิตโดยอโสภณะ และโสภณะ

๔.  โลกเภทนัย
    การแยกประเภทของจิตโดยโลกียะ และโลกุตตระ

๕.  เหตุเภทนัย
    การแยกประเภทของจิตโดยอเหตุกะ และสเหตุกะ

๖.  ฌานเภทนัย       การแยกประเภทของจิตโดยอฌาน และฌาน

๗.  เวทนาเภทนัย   การแยกประเภทของจิตโดยเวทนา  ๕  คือ  สุขเวทนา,  ทุกขเวทนา,  โสมนัสเวทนา,  
โทมนัสเวทนา,  อุเบกขาเวทนา

๘.  สัมปโยคเภทนัย  การแยกประเภทของจิตโดยสัมปยุตต์ และวิปปยุตต์

๙.  สังขารเภทนัย      การแยกประเภทของจิตโดยอสังขาริก และสสังขาริก
๕. 
ก. เจตสิก ๕๒  นั้นว่าโดยราสีมีเท่าใด  คืออะไรบ้าง  และในราสีหนึ่ง ๆ มีจำนวนเท่าใด  คืออะไรบ้าง ?
     
ข. คำว่า อนิยตโยคีเจตสิก หมายความว่าอย่างไร  มีจำนวนเท่าไร  คืออะไรบ้าง?

ตอบ
ก. เจตสิก ๕๒  ดวงนั้น  ว่าโดยราสี มี ๓ คือ ๑.อัญญสมานราสีเจตสิก  ๒.อกุศลราสีเจตสิก  ๓.โสภณราสีเจตสิก  
อัญญสมานราสีเจตสิก  มี ๑๓ ดวง  คือ สัพพจิตตสาธารณเจตสิก ๗ ปกิณณกเจตสิก ๖  
อกุศลราสีเจตสิก  มี ๑๔ ดวง  คือโมจตุกเจตสิก ๔ โลติกเจตสิก ๓  โทจตุกเจตสิก ๔  ถีทุกเจตสิก ๒  วิจิกิจฉาเจตสิก ๑
โสภณราสีเจตสิก มี ๒๕ ดวงคือโสภณสาธารณเจตสิก ๑๙ วิรตีเจตสิก ๓ อัปปมัญญาเจตสิก ๒ ปัญญินทรีย์เจตสิก ๑

ข. อนิยตโยคีเจตสิก  หมายความว่า เป็นเจตสิกที่ประกอบกับจิตไม่แน่นอน  มีจำนวน  ๑๑ ดวง คือ มานเจตสิก ๑  อิสสาเจตสิก ๑  มัจฉริยเจตสิก ๑  กุกกุจจเจตสิก ๑  ถีทุกเจตสิก ๒  วิรตีเจตสิก ๓  อัปปมัญญาเจตสิก ๒
๖. 
ก. วิตกเจตสิก   ประกอบได้ในจิตเท่าไร ?  คืออะไรบ้าง ?


ข. วิจารเจตสิก  ประกอบได้ในจิตเท่าไร  ?  คืออะไรบ้าง ?


ค. อธิโมกข์เจตสิก  ประกอบได้ในจิตเท่าไร  ?  คืออะไรบ้าง ?


ง. อหิริกเจตสิก  ประกอบได้ในจิตเท่าไร  ?  คืออะไรบ้าง ?


จ. หิริเจตสิก
  ประกอบได้ในจิตเท่าไร  ?  คืออะไรบ้าง ?

ตอบ
ก. วิตกเจตสิก ประกอบได้ในจิต ๕๕ ดวงคือกามจิต ๔๔ (เว้นทวิปัญจวิญญาณจิต ๑๐) 
                ปฐมฌานจิต ๑๑  

ข. วิจารเจตสิก  ประกอบได้ในจิต ๖๖ ดวงคือ กามจิต  ๔๔  (เว้นทวิปัญจวิญญาณจิต ๑๐)  
                ปฐมฌานจิต ๑๑  ทุติยฌานจิต ๑๑

ค. อธิโมกข์เจตสิก  ประกอบได้ในจิต  ๑๑๐  ดวงคือ  กามจิต  ๔๓ (เว้นทวิปัญจวิญญาณจิต ๑๐,

                 วิจิกิจฉาสัมปยุตตจิต ๑ )  มหัคคตจิต ๒๗  โลกุตตรจิต ๔๐

ง. อหิริกเจตสิก   ประกอบได้ในอกุศลจิต ๑๒  ทั้งหมด

จ. หิริเจตสิก  ประกอบได้ในโสภณจิต  ๕๙  หรือ ๙๑  ดวง
๗. จงแสดงสังคหนัยในจิตดังต่อไปนี้มาดูว่ามีเจตสิกประกอบได้เท่าไร ? คืออะไรบ้าง ? 

โลภมูลจิตดวงที่ ๒ โทสมูลจิตดวงที่ ๒ มหากุศลจิตดวงที่ ๓ รูปาวจรปฐมฌานจิต ๓ โลกุตตรปฐมฌานจิต ๘ 
ตอบ 
โลภมูลจิตดวงที่  ๒  มีเจตสิกประกอบได้  ๒๑  ดวงคือ อัญญสมานเจตสิก ๑๓  โมจตุกเจตสิก  ๔  โลภเจตสิก ๑  ทิฏฐิเจตสิก ๑  ถีทุกเจตสิก ๒
 
โทสมูลจิตดวงที่  ๒  มีเจตสิกประกอบได้  ๒๒  ดวงคือ อัญญสมานเจตสิก ๑๒  (เว้นปีติเจตสิก ๑ ) โมจตุกเจตสิก ๔  โทจตุกเจตสิก  ๔  ถีทุกเจตสิก ๒
มหากุศลจิตดวงที่  ๓  มีเจตสิกประกอบได้  ๓๗  ดวงคือ อัญญสมานเจตสิก ๑๓  โสภณเจตสิก  ๒๔ 
(เว้นปัญญาเจตสิก ๑)
รูปาวจรปฐมฌานจิต  ๓  มีเจตสิกประกอบได้  ๓๕  ดวงคือ อัญญสมานเจตสิก ๑๓   โสภณเจตสิก  ๒๒  
(เว้นวิรตีเจตสิก ๓) 
โลกุตตรปฐมฌานจิต  ๘  มีเจตสิกประกอบได้  ๓๖  ดวงคือ อัญญสมานเจตสิก  ๑๓  โสภณเจตสิก ๒๓  
(เว้นอัปปมัญญาเจตสิก ๒)
๘.  ให้แสดงองค์ธรรมของรูปดังต่อไปนี้

ก. มหาภูตรูป  ๔   

ข. ปสาทรูป ๕


ค.  วิญญัติรูป ๒

ง. วิการรูป  ๓


จ. ลักขณรูป ๔
ตอบ
ก. องค์ธรรมของมหาภูตรูป ๔  คือ  

ปถวี   
ได้แก่   รูปแข็งและอ่อน

อาโป
ได้แก่   รูปที่ไหลหรือเกาะกุม

เตโช  
ได้แก่   รูปที่เย็น ร้อน

วาโย
ได้แก่   รูปที่หย่อน ตึง

ข. องค์ธรรมของปสาทรูป  ๕  คือ

จักขุปสาท  ได้แก่ความใสที่สามารถรับรูปารมณ์ได้

โสตปสาท   ได้แก่ความใสที่สามารถรับสัททารมณ์ได้

ฆานปสาท  ได้แก่ความใสที่สามารถรับคันธารมณ์ได้

ชิวหาปสาท  ได้แก่ความใสที่สามารถรับรสารมณ์ได้

กายปสาท  ได้แก่ความใสที่สามารถรับโผฏฐัพพารมณ์ได้
ค. องค์ธรรมของวิญญัติรูป  ๒ คือ  
กายวิญญัติ  ได้แก่  การเคลื่อนไหวต่าง ๆ ของร่างกาย   

วจีวิญญัติ  ได้แก่  การเคลื่อนไหวต่าง ๆ ของวาจา

ง.  องค์ธรรมของวิการรูป  ๓  คือ  

ลหุตา  ได้แก่  ความเบาของนิปผันนรูป   
มุทุตา   ได้แก่ความอ่อนของนิปผันนรูป   
กัมมัญญตา  ได้แก่ความควรแก่การงานของนิปผันนรูป

จ. องค์ธรรมของลักขณะรูป   ๔ คือ  

อุปจยะ  ได้แก่ความเกิดขึ้นครั้งแรกและเกิดขึ้นครั้งหลัง ๆ จนครบรูปที่ควรเกิดขึ้นได้ของนิปผันนรูป

สันตติ  ได้แก่ความเกิดขึ้นสืบต่อกันของนิปผันนรูปจนถึงตาย

ชรตา  ได้แก่ความแก่ของนิปผันนรูป

อนิจจตา  ได้แก่ความดับของนิปผันนรูป
๙.
ก. จงแสดงกำเนิดของสัตว์ทั้งหลาย ๔ อย่างพร้อมทั้งความหมาย ?
ข. สัตว์ที่เกิดขึ้นโตทันทีมีกี่จำพวก ?  คืออะไรบ้าง ?

ตอบ
ก. กำเนิดของสัตว์ทั้งหลาย ๔  อย่างคือ

๑.   สังเสทชะกำเนิด
หมายถึง เกิดในที่ที่มียางเหนียว

๒.  โอปปาติกะกำเนิด
หมายถึง เกิดผุดขึ้นโตทันที  คล้ายกับว่าตกมาจากที่สูง

๓.  อัณฑชะกำเนิด
หมายถึง เกิดในฟอง

๔.  ชลาพุชะกำเนิด
หมายถึง เกิดในมดลูก
          
ข. สัตว์ที่เกิดขึ้นโตทันทีมี  ๒๔  จำพวก คือ
สัตว์นรก  ๑ นิชฌามตัณหิกเปรต  ๑ เทวดาที่อยู่ในชั้นจาตุมหาราชิกา ๑ (เว้นภุมมัฏฐเทวดา)เทวดาที่อยู่ในเทวภูมิเบื้องบน ๕  รูปพรหม ๑๖
๑๐. 
ก. นิพพาน เมื่อว่าโดยสภาวลักขณะแล้วมีกี่อย่าง คืออะไรบ้าง ให้แสดงความหมายของสภาวลักขณะนั้น ๆ ด้วย ?
ข. ให้แสดงความแตกต่างกันระหว่าง   สอุปาทิเสสนิพพานกับอนุปาทิเสสนิพพาน  และจงจำแนกนิพพาน  ๒ อย่างนี้โดยบุคคล ?
ตอบ
ก. พระนิพพานเมื่อว่าโดยสภาวลักขณะแล้ว  มีอย่างเดียวคือ สันติลักขณะ  
หมายถึงสงบจากกิเลสและขันธ์ ๕ ทั้งหลาย

ข. สอุปาทิเสสนิพพาน  หมายความว่า  นิพพานที่เป็นไปกับขันธ์  ๕  
คือวิบากและกัมมชรูปที่เหลือจากกิเลสทั้งหลาย  เมื่อว่าโดยบุคคลแล้ว  ก็ได้แก่พระอรหันต์ที่ยังมีชีวิตอยู่
อนุปาทิเสสนิพพาน  หมายความว่า   นิพพานที่ไม่มีขันธ์  ๕  คือวิบาก และ กัมมชรูป ที่เหลืออยู่  
เมื่อว่าโดยบุคคลได้แก่   พระอรหันต์   ที่ปรินิพพานแล้ว
----------------------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
